Број: По- 11/2018- 1

Дана: 30.03.2018. године

На основу члана 63. Закона о јавним набавкама (Сл. гласник РС бр. 124/12, 14/15 и 68/15), а у вези Вашег питања, достављамо Вам следеће информације везно за јавну набавку ЈНМВ бр. 11/2018:

Питање:

U Vašoj konkursnoj dokumentaciji ste između ostalog naveli da je potrebno da ponuđač dostavi „*Dokaz za pravno lice: kopija rešenja Ministarstva saobraćaja za obavljanje javnog linijskog i vanlinijskog prevoza putnika“.*

Ovakvo rešenje Ministarstvo saobraćaja ne izdaje (nije predviđeno) za kategoriju vozila za koju ste raspisali Javnu Nabavku.

Pošto smo planirali da učestvujemo na raspisanom tenderu, i u nadi da ostvarimo buduću saradnju, a pri tom posedujemo kvalitetna vozila i kadar, ovakvo rešenje koje nije predviđeno od strane Ministarstva za ovu kategoriju vozila, mi ne možemo ni dostaviti.

Naš Zahtev je: da se ne zahteva ovo rešenje od bilo kog ponuđača.

Појашњење:

Zakonom o prevozu u drumskom saobraćaju *("Sl. glasnik RS", br. 46/95, 66/2001, 61/2005, 91/2005, 62/2006, 31/2011 i 68/2015 - dr. zakoni) članom* 42. predviđeno je sledeće:

Ministarstvo rešenjem utvrđuje ispunjenost uslova za otpočinjanje i obavljanje javnog prevoza putnika i stvari iz čl. 3, 5, 6. i 9. ovog zakona.

Privredni subjekt, ministarstvu nadležnom za poslove saobraćaja, podnosi pismeni zahtev za utvrđivanje ispunjenosti uslova za otpočinjanje i obavljanje javnog prevoza putnika ili stvari.

Uz zahtev iz stava 2. ovog člana prevoznik ministarstvu podnosi:

1) overenu fotokopiju važećeg rešenja Agencije za privredne registre;

2) dokaz u pogledu opremljenosti - overene fotokopije saobraćajnih dozvola za sva registrovana vozila koja koristi po osnovu vlasništva, lizinga ili zakupa;

3) overene ugovore o lizingu ili o zakupu za vozila koja koristi;

4) dokaz-fotografije vozila sa ispisanim poslovnim imenom privrednog subjekta na bočnim stranama-vratima vozila.

Ministarstvo nadležno za poslove saobraćaja dužno je da odluči o zahtevu iz stava 2. ovog člana u roku od 30 dana od dana njegovog podnošenja.

Ako ministarstvo nadležno za poslove saobraćaja utvrdi da su ispunjeni uslovi iz stava 2. ovog člana, doneće rešenje o utvrđivanju ispunjenosti uslova za otpočinjanje i obavljanje javnog prevoza putnika i stvari u roku iz stava 4. ovog člana, odnosno ako oceni da nisu ispunjeni uslovi - rešenje o odbijanju zahteva.

Rešenje kojim se utvrđuje ispunjenost uslova iz stava 1. ovog člana, za linijski prevoz putnika izdaje se sa rokom važenja od godinu dana, odnosno do isteka registracionog roka za koji se izdaje.

U rešenju kojim se utvrđuje ispunjenost uslova iz stava 1. ovog člana, moraju se nalaziti registarske oznake svih vozila kojima prevoznik obavlja javni prevoz.

Prevoznik je dužan da Ministarstvu prijavi svaku promenu podataka u roku od 15 dana od dana promene, na osnovu kojih se utvrđuje ispunjenost uslova iz stava 1. ovog člana na osnovu čega Ministarstvo izdaje novo rešenje o ispunjenosti uslova iz stava 1. ovog člana.

Rešenje iz stava 1. ovog člana mora se nalaziti u vozilu za vreme obavljanja prevoza.

Na rešenje iz stava 1. ovog člana žalba nije dozvoljena, ali može da se pokrene upravni spor.

Имајући наведено у виду, сматрамо да је потребно да понуђач достави Решење Министарства у склопу понуде.

Дато појашњење достављамо Вама који сте га тражили, а такође га у складу са Законом објављујемо и на Порталу Управе за јавне набавке.

Комисија за јавну набавку